Predkladacia správa


	Predmetný materiál sa predkladá na informáciu Úradu vlády Slovenskej republiky v súlade s § 29 ods. 4 zákona číslo 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a Smernicou Ministerstva financií Slovenskej republiky z 23. októbra 2014 číslo MF/23510/2014-31 
na vypracovanie záverečných účtov kapitol štátneho rozpočtu a štátnych fondov.

	Predložený materiál poskytuje komplexný pohľad na hospodárenie Správy štátnych hmotných rezerv Slovenskej republiky s prostriedkami štátneho rozpočtu za hodnotené obdobie roka 2015. Umožňuje získať podrobný prehľad o dosiahnutých rozpočtových príjmoch a prehľad o čerpaní bežných a kapitálových výdavkov podľa jednotlivých činností Správy štátnych hmotných rezerv Slovenskej republiky. Materiál obsahuje aj prehľad o tvorbe a použití bežného účtu obmien a zámien štátnych hmotných rezerv.
